**IZJAVA - Obsodba lažnive obtožbe o "veleizdaji" članov predsedstva RS v času osamosvajanja naše države**

*29.06.2016 11:13*

**Obsodba lažnive obtožbe o »veleizdaji« članov predsedstva Republike Slovenije**
**v času osamosvajanja naše države**

V zvezi Združenj borcev za vrednote NOB Slovenije z ogorčenjem obsojamo ovadbe o izmišljeni »veleizdaji« štirih članov predsedstva iz časa osamosvajanja Republike Slovenije, ki sta jih javno predstavila Janez Janša in Aleš Hojs. Vsi vemo, da so člani predsedstva v tem času častno opravili svojo državniško in domovinsko vlogo in bistveno prispevali k osamosvojitvi naše države. Zato je obtoževanje Milana Kučana, dr. Matjaža Kmecla, dr. Dušana Pluta in Cirila Zlobca groba politična manipulacija in podlo obrekovanje, obenem pa tudi diskreditacija osamosvojitve.

Politika laži, podtikanja in kar je še drugih izlivov sovraštva nimajo prihodnosti. Zato v sedanji Sloveniji zanje ne sme biti prostora.

V Ljubljani, 29.6.2016

za ZZB NOB Slovenije
dr. Tit Turnšek, predsednik